**Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорнының сыбайлас жемқорлық тәуекелдеріне жүргізілген ішкі талдау бойынша талдамалық анықтамасы**

Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорны (бұдан әрі - Кәсіпорын) директорының 2023 жылғы 20 ақпандағы № 37-П бұйрығымен сыбайлас жемқорлық тәуекелдеріне ішкі талдау жүргізу үшін жұмыс тобы құрылды.

Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларының 8-тармағына сәйкес Кәсіпорында мынадай бағыттар бойынша сыбайлас жемқорлық тәуекелдеріне ішкі талдау жүргізілді:

1) бөлімнің қызметіне қатысты нормативтік құқықтық актілерде сыбайлас жемқорлық тәуекелдерін анықтау;

2) бөлімнің ұйымдастырушылық-басқарушылық қызметінде сыбайлас жемқорлық тәуекелдерін анықтау.

**I. 2020 жылдың І жартыжылдығында бөлімнің қызметіне қатысты нормативтік құқықтық актілерде сыбайлас жемқорлық тәуекелдерін анықтау.**

Кәсіпорын қызметінің мақсаты АИТВ-инфекциясы мен ЖИТС, вирустық гепатиттің алдын алу, диагностикалау және емдеуді ұйымдастыру, дерматовенерологиялық патологиясы бар халыққа жоғары мамандандырылған және мамандандырылған медициналық көмектің сапасын арттыру және көлемін кеңейту, ғылыми-зерттеу, ғылыми-практикалық және білім беру қызметін жүзеге асыру болып табылады. Кәсіпорынды басқаруды жүзеге асыратын орган Қазақстан Республикасының Денсаулық сақтау министрлігі (бұдан әрі - уәкілетті орган) болып табылады, сондай-ақ Кәсіпорынның қызметін Байқау кеңесі реттейді.

Кәсіпорын өз жұмысында мынадай нормативтік құқықтық актілерді басшылыққа алады: «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шілдедегі Кодексі, «Клиникалық және эпидемиологиялық көрсеткіштер бойынша адамдардың АИТВ-инфекциясының болуына міндетті құпия медициналық тексеру қағидаларын бекіту туралы» Қазақстан Республикасы Денсаулық сақтау және әлеуметтік даму министрінің 2015 жылғы 23 маусымдағы № 508 бұйрығы, «Қазақстан Республикасының аумағында тұрақты тұратын Қазақстан Республикасының азаматтарын, оралмандарды, шетелдіктерді және азаматтығы жоқ адамдарды тегін негізде АИТВ-инфекциясы мәселелері бойынша ерікті түрде жасырын және (немесе) құпия медициналық тексеру және оларға консультация беру қағидаларын бекіту туралы» Қазақстан Республикасы Денсаулық сақтау және әлеуметтік даму министрінің м. а. 2015 жылғы 22 сәуірдегі № 246 бұйрығы, «Инфекциялық аурулардың алдын алу жөніндегі санитариялық-эпидемияға қарсы, санитариялық-профилактикалық іс-шараларды ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларын бекіту туралы» Қазақстан Республикасы Денсаулық сақтау министрінің 2018 жылғы 27 наурыздағы № 126 бұйрығы және т. б.

Кәсіпорын қызметінің негізгі бағыттарының бірі АИТВ-инфекциясы мен ЖИТС-тің алдын алу, диагностикалау және емдеуді ұйымдастыру болып табылатындықтан және бұл іс-шаралар әрқашан құпия ақпаратпен, зертханалық зерттеулер жүргізумен, бюджет қаражатын пайдаланумен байланысты болғандықтан, Кәсіпорында осы саладағы нормативтік-құқықтық актілерді жетілдіру бойынша жұмыстар үнемі жүргізіліп отырады. Кодекстің баптарын үйлестіру мақсатында Кәсіпорын 2022 жылы ҚР Денсаулық сақтау министрлігіне ұсыныстар енгізді, атап айтқанда:

- Кодекстің 160-бабын толықтыру: мемлекет кепілдік берген медициналық көмек көрсететін АИТВ-инфекциясын жұқтырған адамдардың қатарына «ҚР аумағында уақытша тұратын, АИТВ-инфекциясын жұқтырған, міндетті әлеуметтік медициналық сақтандыруға, ерікті медициналық сақтандыруға жарналарды төлейтін шетелдіктер мен олардың отбасы мүшелері уәкілетті орган айқындайтын тізбе мен көлем бойынша динамикалық бақылауға және дәрілік заттармен қамтамасыз етуге жатады» қосу ұсынылды.

- Кодекстің 99-бабын толықтыру: «Халықтың негізгі топтарына: сенім пункттерінде, достық кабинеттерде, үкіметтік емес ұйымдарда медициналық-әлеуметтік қызметтер көрсету» АИТВ-инфекциясының алдын алу жөніндегі іс-шараларды жүзеге асыру бөлігінде. Үкіметтік емес ұйымдарды кеңінен тарту халықаралық ұсынымдарға негізделген, онда үкіметтік емес ұйымдар АИТВ-ға қарсы іс-қимыл шараларын іске асыруда көшбасшы рөл атқарады, АИТВ-инфекциясын жұқтыру қаупі жоғары халықтың жабық түйінді топтарына қол жеткізе алады.

- 196-бапты тегін медициналық көмектің кепілдік берілген көлемін ұсыну бөлігінде басқа «АИТВ-ұқсас аурулармен» қатар қосу ұсынылды.

202-бапта 3-тармақ, 1), 4) тармақша және 9-тармақ бір-біріне қайшы келеді, өйткені зерттеудің барлық түрлері ТМККК және МӘМС-ке кіреді.

Қаржылық бақылау органдары осы түсіндірмені пайдалана отырып, өз нұсқамаларында ТМККК және МӘМС тізбесіне кіретін медициналық көмекті ақылы негізде көрсетуге тыйым салады, 1) тармақшаны назарға алмайды.

Жоғарыда аталған ұсыныстар ЖИТС аумақтық орталықтары мен басқа да денсаулық сақтау ұйымдарының халықты АИТВ-ға тексеру, АИТВ-ның алдын алу, диагностикалау және АИТВ жұқтырған науқастарды емдеу мәселелері бойынша жұмысын жақсартуға арналған.

**ІІ. 2023 жылдың I тоқсанында бөлімнің ұйымдастырушылық-басқарушылық қызметінде сыбайлас жемқорлық тәуекелдерін анықтау.**

1. **персоналды басқару** *- сыбайлас жемқорлық тәуекелдері жоқ.*

Тәуекелдерді болдырмау мақсатында бос лауазымдар сайтта жұмысқа орналастыру жөніндегі [www.enbek.kz](http://www.enbek.kz) ресми сайтында жарияланады, сондай-ақ осы сайтта еңбек шарттарын тіркеу жүргізіледі.

1. **Мүдделер қақтығысын реттеу** *- сыбайлас жемқорлық тәуекелдері жоқ.*

Кәсіпорында мүдделер қақтығысын реттеу бойынша саясат әзірленді, қызметкерлермен түсіндіру жұмыстары жүргізілді.

**3) мемлекеттік қызметтер көрсету**

*Сыбайлас жемқорлық тәуекелдері жоқ*

**4) Рұқсат беру функцияларын іске асыру**

*Рұқсат беру функциялары жоқ*

**5) Бақылау функцияларын іске асыру**

**Бақылау функциялары жоқ**

Сондай-ақ Кәсіпорын қызметінің ашықтығын қамтамасыз ету бойынша тұрақты жұмыс жүргізілуде, оның бірі халықты кеңінен хабардар ету болып табылады. Кәсіпорын ғимаратында тегін медициналық көмектің кепілдік берілген көлемі туралы хабарлайтын арнайы стендтер орналастырылған, азаматтардың жазбаша өтініштері үшін урна орнатылған.

Пациенттермен кері байланыс орнатылған - Кәсіпорынның ресми интернет-ресурсында азаматтар үйден шықпай-ақ жүгіне алатын «Сұрақ-Жауап» қойындысы бар және сенім телефоны орнатылған:

+7 (727) **397-42-06** дерматология мәселелері бойынша

+7 (727) **397-41-90** АИТВ-инфекциясы мәселелері жөнінде консультациялық көмек көрсету мәселелері бойынша.